Diari Oficial de la Generalitat Valenciana


Sumari del DOGV 8996, del 13-01-2021 (2021/212)

Extracte de la Resolució del Vicerectorat d'Ocupació i Programes Formatius de la Universitat de València per la qual es convoquen i s'aproven les bases reguladores dels premis UVemprén Startup, dirigits a l'estudiantat i persones titulades de grau, màster i doctorat oficials de la Universitat de València en el marc del Campus d'Emprenedoria UVemprén - Santander Universitats.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8996

Data del DOGV
:   13-01-2021

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2021/212


Data del document
:   23-12-2020

Organisme emissor
:   Universitat de València

Tipus de document
:   Extracte

Anàlisi jurídica

 Descriptors 

:   * distinció honorífica

Extracte de la Resolució del Vicerectorat d'Ocupació i Programes Formatius de la Universitat de València per la qual es convoquen i s'aproven les bases reguladores dels premis UVemprén Startup, dirigits a l'estudiantat i persones titulades de grau, màster i doctorat oficials de la Universitat de València en el marc del Campus d'Emprenedoria UVemprén - Santander Universitats. [2021/212]  
  
BDNS (Identif.): 543802  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria el text complet es pot consultar a la Base de Dades Nacional de Subvencions (https://www.infosubvenciones.es/bdnstrans/GE/es/convocatoria/543802)  
  
Primer. Beneficiaris  
Podrà presentar-se a aquesta convocatòria l'estudiantat de grau, màster i doctorat oficials de la Universitat de València matriculat en el curs en el curs 2020/2021 així com graduades i graduats de la Universitat de València en titulacions oficials en els tres cursos anteriors segons la categoria a la qual es presenten. Es podrà sol·licitar la participació de manera individual o per equips.  
És requisit imprescindible per a presentar-se a aquesta convocatòria que el projecte o idea haja sigut objecte d'algun dels programes d'UVemprén, excepte per a la participació en els premis UVemprén Startup-Acadèmia i UVemprén Startup Empresa-Societat.  
Per a la categoria UVemprén Startup Empresa-Societat, l'empresa o entitat ha de tenir en el seu consell director o òrgan equivalent, com a mínim, a un 50 % de persones que estiguen cursat o hagen cursat estudis oficials de grau, màster o doctorat en la Universitat de València. Les empreses que es presenten han d'estar al corrent de les obligacions tributàries amb la Hisenda Pública estatal i autonòmica, així com amb la Seguretat Social. Les empreses que hagen resultat beneficiàries hauran de presentar certificat acreditatiu d'aquestes obligacions fiscals. Es podran presentar empreses amb forma societària mercantil, així com empresaris individuals.  
  
Segon. Objecte  
La vicerectora d'Ocupació i Programes Formatius convoca els premis UVemprén Startup de la Universitat de València del curs 2020/2021 en el marc del Campus d'Emprenedoria UVemprén - Santander.  
  
  
Tercer. Bases reguladores  
https://links.uv.es/uvempren/Startup-premis-val  
  
Quarta. Quantia  
Els premis es distribueixen en quatre modalitats i es donaran fins a un màxim de 25 premis amb categories i dotacions que oscil·len entre els 400 i els 1.200 euros.  
Premis UVemprén Startup - Crea: 5 premis de 400,00 euros cadascun per a l'alumnat de títols oficials de la Universitat de València on es premiaran les millors idees de l'alumnat en fase inicial que comporten el desenvolupament d'un model de negoci bàsic sense tenir l'empresa constituïda.  
Premis UVemprén Startup - Emprén: 5 premis de 750,00 euros cadascun per a l'alumnat i alumni dels tres últims anys, de títols oficials de la Universitat de València. Es premiaran les millors idees en fase avançada de desenvolupament que comporten un model de negoci validat i el desenvolupament d'un producte mínim viable o un prototip o prova concepte del producte o servei sense tenir l'empresa constituïda.  
  
Premis UVemprén Startup - Acadèmia: 5 premis de 500,00 euros per a estudiants o alumni de la Universitat de València que hagen presentat el TFG, TFM o Tesi doctoral durant els últims 3 cursos acadèmics (des del curs 2018/2019). Es premiaran les millors idees de negoci innovadores que tinguen el seu origen en un TFG, TFM o Tesi doctoral de qualsevol titulació oficial de la UV i que ho convertisquen en una oportunitat de negoci possible i viable.  
Premis UVemprén Startup Empresa - Societat: s'atorgaran un màxim de 5 premis de 1.200,00 euros i altres 5 premis de 450 euros distribuïts en 5 categories per a empreses en les quals, almenys, el 50 % de les persones que integren el seu consell director o òrgan equivalent, estiguen cursant o hagen finalitzat els estudis oficials de grau, màster o doctorat oficial de la Universitat de València. L'objectiu d'aquesta modalitat és premiar a empreses constituïdes per l'alumnat o alumni de la Universitat de València que tinguen les millors idees de negoci amb projectes emprenedors innovadors en línies d'actuació estratègiques del Pla director UVemprén amb 2 premis per cadascuna de les 5 categories de 1.200 euros per al primer i 450 euros per al segon: Projectes d'economia social i del bé comú, projectes d'emprenedoria rural, projectes d'emprenedoria inclusiva, projectes de mobilitat sostenible i intel·ligent i medi ambient i finalment, projectes d'emprenedores per a empreses proposades i participades majoritàriament per dones, amb la finalitat de promoure i impulsar l'emprenedoria femenina a la Universitat de València.  
  
Cinqué. Termini de presentació de sol·licituds  
El termini de presentació de sol·licituds començarà l'endemà de la publicació de l'extracte d'aquesta convocatòria en el Diari Oficial de la Generalitat Valenciana (DOGV) i es tanca el 31 de maig de 2021.  
  
Sisé. Altres dades  
Les sol·licituds es formalitzaran emplenant el formulari d'inscripció disponible en el següent enllaç: https://links.uv.es/uvempren/premis\_startup i remetent-ho a través d'una instància general disponible en ENTREU (https://webges.uv.es/uventreuweb/menuseu.jsp'idtramite=expsolp2u) dirigida a la Unitat d'Emprenedoria (UVemprén) a través del tràmit ?UVemprén Premis StartUp- aportant la següent documentació: Annex II: Model de sol·licitud i annex III de descripció de la idea. A més, segons la categoria a la qual es presenta cal adjuntar: Per a la categoria UVemprén Startup - Emprén, validació del model de negoci, desenvolupament d'un producte mínim viable o un prototip o prova concepte del producte o servei. Per a la categoria UVemprén Startup - Acadèmia, l'annex VI amb les dades del TFG, TFM o Tesi Doctoral. Per a la categoria UVemprén Startup Empresa - Societat, l'annex V amb les dades de l'empresa i el document d'identificació fiscal de la persona jurídica i còpia del model 036 d'alta censal, l'escriptura de constitució i modificacions posteriors degudament inscrites, si escau, en el registre públic que corresponga, que incloga els estatuts vigents que regisquen el funcionament de la persona jurídica, el certificat signat per l'administrador de l'empresa en el qual es justifique que almenys el 50 % dels qui tenen la titularitat de les participacions socials o accions de la societat han cursat o estan cursant la seua titulació oficial a la Universitat de València i la declaració responsable de trobar-se al corrent de les obligacions tributàries amb la Hisenda Pública estatal i de la Generalitat Valenciana, així com amb la Seguretat Social.  
  
  
València, 23 de desembre de 2020.- La rectora, p. d. (DOGV del 27.06.2019), la vicerectora d'Ocupació i Programes Formatius: María Adela Valero Aleixandre.